Sálfræðiráðgjöf háskólanema er þjálfunarklíník fyrir framhaldsnema í klínískri sálfræði , starfrækt á vegum Sálfræðideildar , Heilbrigðisvísindasviðs Háskóla Íslands . Í Sálfræðiráðgjöfinni fer fram greining og meðferð við ýmiskonar sálrænum vanda . Meistaranemar og doktorsnemar veita þar sálfræðiþjónustu fyrir nemendur háskólans og börn þeirra . Annars vegar að þjálfa framhaldsnema í sálfræði í klínískum störfum og hins vegar að veita sálfræðiþjónustu fyrir háskólanema og börn þeirra . Þeim sem leita til Sálfræðiráðgjafarinnar er meðal annars veitt aðstoð við : að temja sér hjálplegt hugarfar og árangursríka hegðun . að ná námsmarkmiðum og öðrum mikilvægum markmiðum . að vinna að góðri geðheilsu og almennu heilbrigði . að eiga við tilfinningavanda , svo sem kvíða , þunglyndi , reiði eða skömm . að taka vel ígrundaðar og markvissar ákvarðanir . að þjálfa sig í ákveðni og byggja upp hátt óvissu - og mótlætisþol . að huga að eigin lífsstíl , endurskoða gildi sín og styrkja karakter sinn . að bæta félagsleg samskipti , efla persónutengsl og fjölskyldubönd . Í Sálfræðiráðgjöfinni er stuðst við viðurkenndar kenningar um sálfræðimeðferð og gagnreyndar aðferðir . Þar er veitt skammtímameðferð en ekki langtímameðferð . Sem þjálfunarstöð fyrir sálfræðinema er starfseminni ekki ætlað að fást við alvarlegustu sálmein , svo sem langvinna geðsjúkdóma eða eiturlyfjafíkn , en leitast er við að veita aðstoð og vísa þeim málum til viðeigandi meðferðar . Sálfræðiráðgjöfin annar þó takmörkuðum fjölda mála á hverjum vetri . Miðast fjöldi mála sem unnið er með við þær námskröfur sem gerðar eru til meistaranema í klínískri sálfræði . Það er því miður ekki víst að allir þeir háskólanemar sem óska eftir þjónustu geti fengið hana . Börn og unglingar geta fengið samtalsmeðferð ásamt ráðgjöf fyrir foreldra , til dæmis vegna tilfinningavanda , hegðunarvandkvæða , erfiðleika í skóla eða truflana í samskiptum . Einnig er foreldrum veitt ráðgjöf um mögulega greiningu og um þroska og uppeldi barna . Meðferðaraðilar og sérfræðingar utan úr bæ geta einnig vísað til okkar málum . SÁLRÆKT hópmeðferð fyrir háskólanema Sálrækthófst sem tilraunaverkefni við Sálfræðiráðgjöf háskólanema á skólaárinu 2018 – 2019 , þar sem nemendur HÍ gátu sótt hópmeðferð við ýmiskonar sálrænum vanda . Athuganir á árangri lofuðu góðu svo ákveðið var að halda áfram með verkefnið . Gert er ráð fyrir að 10 manns séu í hópi og fundir haldnir vikulega í Sálfræðiráðgjöfinni . Þátttakendur fá heimavinnu og lesefni til að styðjast við . Miðað er við að þeir útskrifist þegar settum markmiðum er náð . Nýir þátttakendur komast að í hópnum eftir því sem pláss losna . Í framhaldinu verður haft samband við umsækjanda og bókaður tími fyrir inntökuviðtal . Hvar er ráðgjöfin til húsa ? Sálfræðiráðgjöfin er á jarðhæð í suðurenda Nýja Garðs að Sæmundargötu 12 , 101 Reykjavík .